钦定古今图书集成/明伦汇编/官常典/第741卷 > 谢君锡 程箕
## 钦定古今图书集成/明伦汇编/官常典/第741卷 > 谢君锡 程箕

按《海阳县志》：“君锡，海阳人。由贡生授福安县训导。嘉
靖三十八年夏四月，倭寇福安，君锡与教谕程箕分
守大小西门，防御甚严。间令人驰出贼垒，颇有杀获。
君锡面中流矢，不为动，贼攻愈急，城陷，箕巷战死之。
君锡趋学宫，具衣冠召集诸生，申明大义，拜庙，触柱
而死，祀福安祠。”箕，绩溪人。